text
stringlengths 1
2.05k
|
|---|
इस चाल्ली हर कुसै मैह्कमें आसेआ पिछलियें उपलबियें ते अगली योजना दा बड़ा सन्हाकड़ा पक्ख प्रस्तुत कीता जिस थमां अन्दाजा लाया जाई सकदा ऐ जे लेखक कल्लै दे भारत दा कनेह्आ मन्हाकड़ा ते उन्नत रूप दिक्खना चाह्न्दा ऐ जित्थूं दे हर नागरिक अन्दर मुल्खा दे चमुखी विकास दा जज्बा छोआले लै करदा होऐ। सांस्कृतक मैह्कमें दी रर्पोट जिस च साहित्य-सभा करोआने, किश डोगरी एंकाकियें गी मंचत कराने, 15 अगस्त ते 26 जनवरी गी डोगरी कवि सम्मेलन ते गीतें, कत्थें ते फलौनियें दे मकाबले करोआने दा ब्यौरा स्पश्ट करदा ऐ जे नाटककार गी डोगरी भाशा, साहित्य ते उसदी संस्कृति कन्नै अनसम्भ लगाव ऐ। |
मेरे कोला ओ पूरे त्री बरे लौका हा। ओदे सिरा दे बाल सनैरी हे। मेरे सिरा उप्पर ते हुन भलेयां टटरी पेई गेदी ही, ब जदों आऊं ओदी बरेसा दा हा तां मेरे सिरा उप्पर बी उसदे जनेह गै सनैरी लच्छे हे। साढ़ी ताई, उसी खेडदे, जिद्दा पौंदे, तैंथियां करेड़दे, केईं-केईं घड़ियां इक्कले-मुक्कले बैठे दे, सौंदे-जागदे, हर बेल्लै जाता बिच्च नूठ पाए दे दिक्खियै इक्कै गल्ल आखदी हुन्दी ही--"बने बनाए दा दूआ तूं एं जागता।" ताई दी ए गल्ल चेता औंदी तां में ओदे बल्ल बड़े लाडा कन्ने दिक्खदा। मेरे होठें उप्पर प्यार-भरोची मुस्कान उठी औंदी। मन आक्खन लगी पौंदा जे उसी घुट्टियै छाती कन्ने लां। मेरियां बे-सबरियां बाह्मां ओदे बल्ल हाम्बदियां। ब ओ बिटर-बिटर मेरे बल्ल दिक्खदा रौह्न्दा। इक गैं नईं अगड़ी पुटदा। किन्ना गै चिर मेरियां सक्खनियां बाह्मां बाऊ बिच खड़ोती दिआं रौंह्दियां। ते फी मेरी छाती अंदर किश तम्बोन लगी पौंदा। होठें दी मुस्कान मरी जंदी। ते में इक मुजरमां आला लेखा नजरां नीठियां सुट्टी छोड़दा। |
“हां, जाना ते हा।” |
करसानै दी लाड़ी नित्त त्रकालें थान्नै पर जाइयै हत्थ जोड़दी ते आखदी, “भूत देवता, पुत्तर दे।” |
मेरी अक्खियें चा कदें अत्थरू निं बगे हे |
राजा-(तत्ती ते डूंह्गी सूंक सुटिटयै) हे राम ! सन्तान नेईं होने करी बेलुआद खानदानें दी जादात बडेरे दे मरने उप्पर दुएं कोल टुरी जन्दी ऐ। मेरे मरी जाने पिच्छुआं पुरुवैंश दी राजलक्ष्मी दा बी इऐ हाल होना ऐ। |
किश ब‘रें थमां अजै के मोहब्बत दे इजहार दे इस खास दिन उप्पर सियासत हावी होन लगी पेदी ऐ पर किश युवा न ते विरोध करने आह्लें थमां डरदे न ते न गै समर्थन करने आह्लें दे झांसे च न। उंदा आक्खना ऐ जे प्यार दे इजहार आस्तै इक दिन दे इंतजार दी जरूरत गे केह् ऐ? जेल्लै बी तुस मोहब्बत दे एहसास कन्नै भरोचे होवै, ओह्दा उस्सै बेल्लै इजहार करी देओ। प्यार गी न ते बाजार दी चीजें दी लोड़ ऐ ते न गै ओह् अपने इजहार आस्तै कुसै वस्तु दा मोहताज़ ऐ। ओह् ते अक्खिएं दा खेड्ढ ऐ जेह्ड़ा दिल च उतरिऐ तुसें’ गी इक अनजानी अनुभूति कन्नै भरी दिंदा ऐ। |
आंशिक प्रश्लिश्ट-योगात्मक (Party Incorporative) भाशां :इ’नें भाशाएं च सर्वनाम ते क्रियांएं दा ऐसा मेल होंदा ऐ जे क्रिया इक चाल्ली कन्नै सर्वनाम दी पूरक बनी जंदी ऐ। जि’यां : |
बरकत-बे-बरकत बारै- लोक-मानस दा मन्नदा ऐ जे सोमवार साबन जां सोढा खरीदने, घरै च चोरी करने, त्रकालें जां रातीं सोत-फंड देइयै कूड़ा बाह्र सुट्टने, घरै च लड़ाई-झगड़ा पाई रक्खने, त्रकालें सौने, मंजे पर बौह्ने पेड़ू-, पेह्टी च मूंह् देइयै गल्ला करने, दीया बत्ती नेईं जगाने, जोत बालियै दरोआजा बंद करने, परसौनें च जां मंगल ते ऐतवारें चु’ल्ल खाल्ली करने ते कुसै गी सुआह् देने, चिखा दी लक्कड़ी चु’ल्ली च बालने, रातीं जूठें भांडे नेईं मांजने, चौकै चा जुठ नेई सोतने, चौकै ब्हारी फेरने जां जुत्ती लेई जाने, जूठे हत्थें छाबड़ी चा रुट्टी लैने ते भांडे चा पानी उ’ग्गरने, ब्याहें-कारजें च रसोς त्यार होने पर बिना औह्त दित्ते जूठी करने, वीरवार सिर जां टल्ले धोने ते गोहा जां ब्हारी फेरने, नंगे सिर खलाड़ै जाने जां राह मिनने, खलाड़ै पैरें दे भार बौह्ने, राह् दबारा मिनने जां नंगी छोड़ने, सुखने च मृतक द्वारा किश मंगने, घराटै दी जल्हैरी चा पानी लैने, नाली च जूड़ी-ब्हारी दे तीले रोह्ड़ने, अंदरा धूड़ सोतने, संग्रांदी गी, त्रकालें, सवेरे जां बूह्नी करने शा पैह्लें दुहार देने, त्रक्कड़-बट्टे कुसै गी देने, गल्ला खाल्ली करने आदि पर बे-बरकती पौने दी संभावना होंदी ऐ। बे-बरकती पौने सरबंधी मते-सारे विश्वास हरियाणा च बी प्रचलत न। अन्न-दाने आंगर गै दुद्ध-धंदीले दी बरकात बनाई रक्खने बारै बी केईं विश्वास प्रचलत न। लोकें दा मन्नना ऐ जे शुक्करवार सूने आह्ली गवै-मैही गी दुद्ध नेईं उतरदा ते लुआंघै च दुद्ध डोह्लने जां रातीं धंदाला बाह्र कड्ढने पर घरै च ओह्दी कमी आई जंदी ऐ। जेकर ऐसा करना गै पेईं जा तां ओह्दे च नाजै दा दाना पाई लैता जंदा ऐ। |
आतंकवादी : (दो दाने लेइयै) शुक्रिया। (त्रैवे मुंगफली खान लगदे न) |
इस गल्लै दा असर स्टेज दे कलाकारें उप्पर बी पेआ। उन्दे चा मते फिल्मी खेतर च चली गे। ते जेह्ड़े बाकी रेही गे ओ अपनी कला गी जींदे रक्खने दे जतन सोचन लगी पे। इनें दिनें गै प्रिथवीराज कपूर (फिल्म स्टार) दे प्रिथवी थियेटर नै स्टेज दे कलाकारें आस्तै नमां राह् कड्ढेआ। इस थियेटर दे मते ड्रामे जम्मू बिच बी होए। |
उन्न आक्खेआ- लम्बड़दार किसै गल्ला उप्पर अपने पुत्तरै पर बड़ा रोएं हा, ओदा पुत्तर नसदा-नसदा इत्थें आया तां मैं उसी कोलै च छपैली ओड़ेआ। लम्बड़ उसी गै तुपदा-तुपदा उत्थें आया हा ते ताँ तोआँ दिक्खिऐ उठी गेआ ओ। फी गुजरी ने लम्बड़दारै दे पुत्तरा गी कोला चा बाहर कड्डिऐ उसी दस्सेआ। इस्सै करिऐ आखदे ण जे--- |
उनें गलाया, "अस मेद करगे जे नमें स्टार नेता बी राजनीति च बेहतर नाम कमान ते समाज दे हित च उल्लेखनीय योगदान देन।" |
दुरकजोधन बी अजें ऐ बाकी |
कृपाचार्य : महाराज, |
डोगरी (गद्य) हास्य-व्यंगात्मक साहित्य च प्रो. लक्ष्मी नारायण हुन्दे कंडियारी दे फुल्ल’ दा टकोदा थाऽर ऐ। अच्छे स्तर दे व्यग साहित्य दे सारे गुण इन्दी रचनायें च मिलदे न। प्रो.लक्ष्मीनारायण हुन्दे कन्ने जिंदा निजी परिचय ऐ ओ जानदे न जे उन्दी आम गल्लबात च बी हास्य-व्यंग दी मनमोहने आली चुभन हुन्दी ऐ। सच्च पुच्छो तां ‘कडियारी दे फुल्ल’ च प्रोफेसर हुन्दा साधारण रोज़मर्रा दा व्यवहार गै प्रकट होआ ऐ। ‘छड़ें दा कोठा’ च शैद उने आपबीती द साधारणीकरण कीता ऐ—उस्सी जगबीती बनाई ओड़ेआ ऐ। लिखारी दी सूखम नजर ते तेज कलम ने कवारें दी भावनाएं दी तसवीर खिच्चियै पाठके दी हमदर्दी जगाने च पूरी सफलता प्राप्त कीती ऐ। क्वारें गी कोई मकान नई दिन्दा, लोक डरदे न जे ओ उन्दियां क्वारियां ब्हालिऐ कुतै फर र...निं होई जान। ...आखो जे ब्याह् जिन्दगी दी गड्ड़ी दा लसैस ऐ। ....जेका घर झांको उत्थुआं गै इऐ सनोचदा टब्बर ऐ जां नईं। टब्बर निं होआ भलमानसी दा डपलोमा होई गेआ। टब्बर आखर टब्बर ऐ, बनाइऐ बनदा ऐ,. कोई शरबत नईं ऐ जेड़ा झट बना जा। एटम बम्ब बनाने आला लेखा टब्बर बनाने कोला पैह्ले केई गल्लां सोचनियां पोन्दियां न। पर तसवीरै दा दुआ पास्सा बी ऐ। कई मकान मालकें गी छड़े दा दुई चाल्ली दा अनुभव ऐ। जिस्सी पुच्छो उएं आखदा, न बाबा, टब्बरै दा बड़ा दुक्ख हुन्दा ऐ। अग्गें इक गी मकान दित्ता हा, जागते बिलों-बलों फर्श पुट्टी सुट्टे, झुनकी-झुनकी भित्त ठोल्ली सुट्टे, झूटे लेई-लेई नलके दी नाली डींगी करी सुट्टी। इस मंगाह्ई च घड़ी-घड़ी मरम्मतां हुन्दियं न ? नेह् कराये कोला मकान खाली गै रवै तां खरा, कुन तङाने गै फाइया फसै। ” पर छड़े करायदारें गी जेड़ा हर्जाना देना पौंदा ऐ, ओदी कसक ते म्हेशां आस्तै छड़ा बने रौह्ने दा पच्छोता इनें सतरें च भलेआ उब्बरी आया ऐ-“साढ़ी मालकन नै प्रणापाई लैता जे मकान देना तां छड़े गी, टब्बरदारै कोला के खट्टना ? अस बाह्र निकले तां शुकर कीता। |
संस्कृत भाशा दे दूए केईं होर शब्द जिस चाल्ली होगरी भाशा च तत्सम जां तद्भव रूपै च समाई गेदे न ते उंदे चा बी मते-सारे तत्सम खब्द ऐसे न जिंदे किश मूल अर्थ डोगरी च नेईं बरते जंदे पर किश हू-ब-हू बरतोआ करदे न, इस्सै चाल्ली कारक शब्द दी उत्पत्ति संस्कृत दे कारिका शब्द थमां होई दी लभदी ऐ। संस्कृत भाशा च एह्दे अर्थ काव्य-दर्शन, विज्ञान सम्बन्धी मश्हूर पद्यात्मक कोई रचना ते अत्याचार जां जुल्म आदि न। हिन्दी च इस्सै शब्दै दा अर्थ ‘कुसै सूतर दी श्र्लोकबद्ध व्याख्या आदि’ मत्रेआ जंदा ऐ। |
हेमिल्टन टैस्ट इच दस विकेट कन्नै थ्होई दी जित्त ते नेपियर टैस्ट दे ड्रा होने कन्नै भारत त्रौं मैचें दी सीरीज इच 1-0 कन्नै अग्गें ऐ। अगर एह् टैस्ट ड्रा बी रौंह्दा ऐ तां भारत दा 41एं बरें दे लम्मे बकफे परैंत न्यूजीलैंड दी धरती उप्पर टैस्ट सीरीज जितने दा सुकखना पूरा होई जाग। |
दूत : जरनैल साहब दी जै। डोगरा जरनैल जोराबर सिंह दी जै। |
इस(6) गीतै च धोबन भरे दा घड़ा टारी पर धरदी ऐ तां राजा आपू आइयै बीणी दै फगड़ियै मैह्लें अंदर लेन लगद ऐ। ओ अपनी निम्न जाति दे बासते पांदी ऐ पर राजा काम परबस्स होए दा उसदी सोह्नी सूरत अग्गें कुर्बान ऐ। अपनी पैह्ली रानी गी टप्परू च भेजी उड़दा ऐ ते सुन्ने कन्ने पीली करी दिंदा ऐ। सौंकन-डाह् च रानी उसी गु’ल्लरे च रा पाई खलांदी ऐ ते इस चाल्ली उसी मरवाई उड़दी ऐ। |
इस थमां पैह्ले किवी कप्तान वेटोरी ने टास जित्तियै टीम इंडिया गी पैह्ले बल्लेबाजी गित्तै निंदरा दित्ता। भारत दी शुरूआत काफी अच्छी रेई। सहवाग ते गंभीर ने आक्रामक अंदाज इच खेड्ढदे होई पैह्ले घैंटे इच गै 65 रन ठोकी दित्ते। |
बडवानी जिले दे राजगुर विधानसभा क्षेत्र दे कांसेल निवासी श्री बच्चन इलैक्ट्रानिक इंजीनियर न। ओह् राजपुर थमां दौ बारी ते नवगणित पानसेमल क्षेत्र थमां वर्तमान च विधायक न। |
ऐसा मन्नेआ जंदा ऐ जे फिल्म साहब बीबी और गुलाम हालांके गुरूदत्त ने गै बनाई ही ब गुरूदत्त ने गै बनाई ही ब गुरूदत्त ने इसदा क्रेडिट फिल्म दे कथाकार अरार अल्वी गी दित्ता। इस फिल्म गी प्रेसिडेंट सिल्वर मेडल दित्ता गेआ, कन्नै बंगाल जर्नलिस्ट एसोसिएशन दी बक्खी दा इस फिल्म गी उस बरे दी सर्वश्रेश्ठ फिल्म दा पुरस्कार बी दित्ता गेआ। इसदे कन्नै गै जित्थें एह् फिल्म बर्लिन फिल्म फेस्टेबल इच दस्सी गेई उत्थें इसगी भारत दी बक्खी दा आस्कर दी आफिसियल इंट्री दे रूप इच भेजेआ गेआ। |
बीरक- ओ चन्दनक, तुगी बी खबरै अपनी जात पता ऐ जां नईं ? |
कनक : साढ़े कन्ने गै लंगदी ओदी सारी ध्याड़। मेरे थमां बी मती इन्दे कन्ने बनदी ही । ए बी उस कन्ने मता गै हिरख करन लगे हे। थोड़ा चिर नजरी नईं औंदी तां बेडौल होई जन्दे। दमै होई जन्दे हे। मिगी बी चगा नईं लगदा। असला च शैद पार्वती करी गै चम्बलगढ़ इन्ना शैल-सोह्न लग्गा हा। नईं तां उस सुन्न-मसान जंगलै अन्दर शाल दे रुखें ते नाले दे साथें इन्ने ध्याड़े कट्टने सौखा नईं हा। तां बी मगरा केई बारी सोचेया ऐ जे की होआ हा ओदे कन्नै इन्नै प्यार ! |
वासदेव : ब्याह दी तरीक किन्नी क चिरें ऐ ? इक बरे थमां मती चिरें ते नईं नां ? शरद भाई इक बरे थमां पैहलें आनी देङन तुसेंगी ? के खियाल ऐ ? |
तोती आक्खै’रदी ही-- |
“तूं ते अपने सक्के भ्रा गी इक्क अक्खीं नेईं दिक्खी सखांदा। केह् पाप ऐ ए ते।” |
बो, अज्ज गल्ल के ऐ। अज्ज माऊ दा कोई नत्त-बर्त ते नेईं? होरनें दिनें आला लेखा घरै दा सारा कम्म-काज विनोदिनी दै जिम्मैं गै नेईं छोड़दे होई, अज्ज मां आपूं किहां कम्मै च बड़ी रुज्झी दी ऐ, पैह्लें आला लेखा आपूं रमान नेईं करैदी। |
मगहर दा नां कियां पेआ, इस बारे च केईं जनश्रुतियां न जिंदे च इक एह् ऐ जे ईसा पूर्व 6 मीं शताब्दी च भारतीय स्थलें दे भ्रमण लेई आए बौद्ध भिक्षुएं गी इस थाह्र उप्पर घने वनमार्ग उप्पर लूट ‘हर’ लैता जंदा हा। इयै मार्गहार शब्द कालान्तर च अपभ्रंश होकर ‘मगहर’ बनी गेआ। इस दूए जनश्रुति दे मताबक मगधराज अजातशत्रु ने बद्रीनाथ जंदे समें इस्सै रस्ते उप्पर पड़ाऽ पाया ते अस्वस्थ होने दे कारण केईं दिन तक्कर इत्थें अराम कीता जेह्दे कन्नै उनेंगी सुआस्थ लाऽ होआ ते शांति थ्होई। उसलै मगधराज ने इस थाह्र गी मगधहर दस्सेआ। इस शब्द दा मगध बाद च संग्रह होई गेआ ते एह् थाह्र मगहर खुआन लगा। |
आशा कोला जवाब नेईं देन हुंदा हा--एदेहिएं गल्लें परा गै ते ओह् खिंजी पौंदी ही। बिहारी जानी-बुज्झिऐ उसी साड़दा ऐ। |
... पर उसनै इस गल्ला गी जे, अस अपनी स्वभावक क्षमता कुस हद्दा तकर उत्कृष्ट दे धरातल तकर उबड़े चुक्की सकनेआं, बिना प्रयोजन गै गल्ल समझिऐ छोड़ी दित्ता। इने˙ भुल्ले दे हुन्दे˙-सुन्दें बी, लेखक दी सूझ ते उत्साह् लेई असेंगी दाद जरूर देनी पौग। |
"हां-हां, ओ देवता ऐ। में रासक आं। सच्च बोलदे जीभ जलदी ऐ जे असली खसम ते उस्सै गी बनाये दा हा तूं।" |
8.अक्सर भाशा दे बारे च आखेआ जंदा ऐ जे ओह् स्थिर वस्तु ऐ। पर भाशा च निरन्तर बदलाऽ होंदा रौंह्दा ऐ। एह् बदलाऽ बड़ी मन्द गति कन्नै होंदा ऐ। इस करी, असेंगी पता गै नेई चलदा ते सैकड़े ब’रें दे बाद गै समझी सकने आं जे भाशा कुतै-कुतै बदलोई गेई ऐ। हर व्यक्ति इस चाल्ली भाशा गी बरतने दी कोशश करदा ऐ जि’यां ओह् समाज त बरतोंदे दिक्खा करद होंदा ऐ। कोशश इ’यै होंदी ऐ जे उसदी आखी दी गल्ल लोक समझी सकन ते ओह् लोकें द्वारा आखी गेदी गल्ला गी शैल चाल्ली समझी सकै। इस कन्नै गै भाशा दिक्खा करदा होंदा ऐ। कोशश इ’यै होंदी ऐ जे उसदी आखी दी गल्ल लोक समझी सकन ते ओह् लोकें द्वारा आखी गेदी गल्ला गी शैल चाल्ली समझी सकै। इस कन्नै गै भाशा च बदलाऽ दी गति घटी दी मुस्कल होई जंदा ऐ। भौगोलक ते राजनैतिक परिस्थितियें कारण केईं बारी इक्कै भाशा चा केईं भाशा विकसत होई जंदियां न। इ’नें भाशाएं च मानतां बी होंदियां न ते भेद बी। मसाल ते तौर उप्पर रूसी ते संक्सृत भाशाएं च गिनतरी आस्तै समान ध्वनियां बरतोई दियां दिक्खियै चबात बझोई सकदा ऐ। पर, भाशा विज्ञानी जानदा ऐ जे दोऐ भाशा इक्कै भाशा-परिवार कन्नै तल्लक रखदियां न। इ’यां गै, आघुनिक भारती भाशाएं बारै बी आखेआ जाई सकदा ऐ। |
भरत: (सुमंत्र पासै) तुस उनें गी पता करो। |
माला- ‘थैंक यू शर्मा जी थैंक यू वेरी मच’ |
ओ मसां पंजें बरें दा हा। बो ओदे मत्थे उप्पर पेदियां त्रूड़ियां दिक्खियै मिगी ओदी उमरी दा चेता बिसरी जंदा। अपनियां भूरियां अक्खीं मीचियै, मत्थे उप्पर बट चाढ़ियै, ओ पुल्ले-पुल्ले पैरें मेरे कमरे अंदर औंदा। में अपना डर छपैलदे होई बड़े हिरखा कन्ने उसी कोआलदा:- "आ’ बेई जा।" पर ओ बौंदा नेईं। बड़िएं घूरदिएं नजरें कन्नें, मेरे मेजा उप्पर पेदे काकलें-पत्तरें गी दिक्खदा रौंह्दा। में कुर्सी उप्परा उट्ठियै अलमारी दे भित्त गोआड़दा। भांत-सभांतड़ें रंगें दियां खड़ालियां कड्डियै ओदे अग्गें ढेर लाँदा। ओदे निक्के-निक्के हत्थू किश चिर उनें खड़ालिएं गी पुट्ठा-सिद्धा करदे रौंह्दे। में चाबियां मरोड़ी-मरोड़ी, मोटर-सैकल, ज्हाज ते रेल-गड्डियां चलांदा। शेरें ते भगेआड़ें कोला उन्दियां बोलियां बलोआंदा। ओ ए सब किश बड़ा ध्रोइयै दिक्खदा रौंह्दा। ते फी बिना कोई गल्ल कीते दे, बिना मत्थे दी इक बी त्रिब्ड़ साह्री कीते दे, बिना कुसै खड़ाला गी चुक्कियै लैने दे, ओ अंदरा दा बाह्र उठी जंदा। ओदे इयां आनियै टुरी जाने करी में किन्ना गै चिर उस माश्टरा आला लेखा थत्थों-पत्थें पेदा रौंह्दा जेदी जमाता दा मुआएना करने मगरा, इन्सपैक्टर रोह-जन चाढ़े दे कमरे दा बाह्र उठी जा। |
विनाई ओह्दे पिच्छें टुरी पेआ होर किश नईं तां ट्रैफिक कोला उसी बचाने आस्तै गै सेई। सिगनल कोल पुज्जियै उन्नै इक्क बारी मुड़ियै पिच्छै थाने पासै दिक्खेंआ जेहदियां कंधा खरियां निग्गर, बजरी सीमेंट कन्नै बनी दियां हियां। |
रामू: (गल्ल पक्की करदे होई) मार पैचा! उस्सै अम्बा हेठ रोज आवा करेयां। अच्छा कोई होर गल्ल सुना, उद्दरा दी। |
फिरी ओ बशकार बेई जन्दा ते ओदे दौन्नें बक्खीं बेई जन्दियाँ कमलो तो निम्मो। ते ओ उन्दियां मिट्ठियां 2 गल्लां सुनदा जन्दा, उन्दियें लड़ाइयें झगड़ें दे फैसले करदी जन्दा ते जेकर कुन्तो (कुड़ियें दी मां) कोला लंगदी, तां ओ उसी आखदा, |
हालांके कप्तान संगकारा इक बक्खीं जरूर संभाले दे हे ब दूई बक्खी विकेट लगातार डिग्गदे जा करदे हे। चामरा सिल्वा 14, जयवर्द्धने दे आउट होने दे बाद मोर्चा संभालन आए ते संगकारा दे कन्नै पंञमें विकेट गित्तै 27 रन दी सांझेदारी करियै टीम गी 50 दे पार पजाया ब सिल्वा इस पूरे टूर्नामेंट इच अपनी रिवर्स स्विंग गेंदें थमां कैह्र टाह् करदे तेज गेंदबाज उमर गुल दा शकार बनी गे। ओह् 67 रन उप्पर श्रीलंका दे पंञमें विकेट दे रूप इच आउट होए। उनें 19 गेंदें इच दौं चौकें दी मदद कन्नै चौदां रन बनाए। |
तुन्दी मिगी सलाह ही इयै, |
आदित्य ते होर कवि विदिशा जिले इच बेतवा महोत्सव च कल्ल देर रातीं तक्कर चले कवि सम्मेलन इच हिस्सा लैने परैंत अज्ज वापस परतोआ दे हे जिसलै एह् हादसा पेश आया। |
मौत की मौत अफसाने च जेह्ड़ा 1978 ई० दे हमारा अदब च छपे दा ऐ च ओ दऊं मजूर मित्तरै दी जिंदगी गी चित्ररदे न। इंदे चा इक कश्मीरी ऐ ते दूआ बलती ऐ। दोऐ मित्तर कट्ठे रौंह्दे ते कट्ठे खंदे-पींदे न ते इक-दूए द सुखै-दुखै दे भाइवाल न। ते फ्ही जदूं अखीर च बलती मित्तरै दा काल होई जंदा ऐ तां कशमीरी मजूर पंज रपेऽ दा नोट लेइयै ओदे आस्तै रेशमी कफ्फन खरीदने गी जंदा ऐ। जिनें बी हट्टियें पर बलती मजूरै कम्म कीता गा हा उंदे चा कोई बी ओदे आस्तै पंञें रपेऽ कन्ने कप्फन देने गी त्यार नेईं होंदा। जिसलै कश्मीरी मित्तर गुम-सुम हुट्टे-हारे दा परतोंदा ऐ ते अपने मित्तर गी उस्सै पट्टू च दब्बना चांह्दा ऐ जेह्ड़ा सारी उमर बलती कन्ने रेहा तां ओ ए दिक्खियै र्हाना रेही जंदा ऐ जे कुसै अमीरै दा इक मुड़दा कुत्ता रेशमी कप्पड़े च इक शानदार नड़ोए दे रूपै च दब्बने गितै लैता जा करदा ऐ। कश्मीरी दे मनै गी पैन्नियां चुब्भां लगदियां न ते आखर ओ अपने मित्तरै गी काले कंबले च लपेटियै दब्बी औंदा ऐ। |
इस बिच्च नीलिमा भुल्ली गै गेदी ही। वीरेशवर दे औंदे गै गल्ला च तेजी औंदी गेई ही ते ध्यान कुसा दूए पास्सै नेहा जाई सकेआ। वीरेशवर दे सिरा पर हत्थ फेरदे होई नीलिमा नै मिगी बटन दा शारा कीता ते मैं कमरे चा बाह्र जाइयै औंदे बैह्रे गी काफी बगैरा दा आर्डर दित्ता। कमरे च आया तां वातावरण बदले दा हा। वीरेशवर ठीक ते शांत चित्त, बक्खरी कुर्सी च बैठे दा हा ते नीलिमा उसी तमारा दे बारे च पुच्छा दी ही। |
शास्त्रीय संगीत दे गुणियें दा बी राम नगरै च घाटा नीं हा। ठाकुर रवेल सिंघ, मनसाराम जार्ड, विश्वानाथ गुजराती, पं. चंदूराम ते चौधरी अमरनाथ होर बड़े मिट्ठे ते सुंदर गायक थे। उत्थें इक बड़ी परानी राम लीला क्लब थी। उसदे कलाकार धनी राम ते हरी चन्द गुजराती, अमरनाथ चौधरी, साधुराम खत्तरी ते मसुशाह पैहलियैं च बड़े नामी हे। क्लब दे प्रजीडैंट अमरनाथ कुडयार, काजी निजामदीन, ठाकुर दुर्गा सिंघ ते भगवत्प्रसाद साठे इक दूऐ दे बाद बनदे रेह्। चूनीलाल कलसोतरा ते मास्टर विश्वानाथ खजूरिया डायरैक्टर रेह्। परसराम गुप्ता ते हेमराज जंडयाल मंत्री थे। चूनीलाल कलसोतरा, परसराम गुप्ता, विश्वनाथ खजूरिया, हंसराज गुजराती, चूनीलाल जरगर ते निन्नू छिबा बड़े सिद्धहस्त अभिनेता होए। इन्दे बेले दे खेडे दे नाटक ते रामनाटक लोकें बड़े गै पसिंद कीत्ते। |
ओ अपने बब्बै दे मरने पर रोया नेईं हा। ते फी रोंदा बी कियां....पीढ़ी प खेडने आले पंञें-छें म्हीनें दे जागतै गी के पता हुन्दा ऐ जे मौत किसी आखदे न ? मां-बब्ब के हुन्दे न ? ओ ते सगूं ङूठा चुसदे होई हस्सी पौंदा जिसलै बी कोई उसी चंदरा जां बद-किस्मत समझियै नुहाड़ी भेठा दिक्खियै इक लम्मी नेई सूंक सुटदा। अजें मसां घसूतड़ी मारनी सिक्खी होग तां ओ इक नमीं दुनियां च जाई पुज्जे दा हा। ओ दुनियां ही ओदा ननिहाल। उत्थूं दी हर चीज नुहाड़ी मां, जेदी गोदा बेहियै ओ दुद्धै लेई रोंदे जां दुद्ध पीयै खेडदे मठोआ दा हा ते दूआ हा भ्रा जेह्ड़ा उसी कदें-कदें खट्टै प लेटे गै खडांदा हा, कदें मुढ़ै बी चुक्की लैंदा हा बो ओदै मुढ़ै अपने-आपै गी केले दे चरखै आला लेखा भुंञां लमकोंदा सेही करदा हा ते भाएं उसी भुञां पेइयै लग्गने दी फायदा कोई थौह् निहा बो फी बी चिच्चड़ी आला लेखा ओदे ने चमकी जन्दा हा। |
मुक्ख कोच दा आक्खना ऐ जे घुड़सोआरी छड़ी खेड्ढ निं होइयै इक कला ऐ। इसकरी एह्दे इच अंतर्राश्ट्रीय स्तर उप्पर कामयाब होने लेई लगन ते कड़ी मेह्नत दी लोड़ हुंदी ऐ। इक सोआल दे परते इच उनें मन्नेआ जे खेड्ढ दे क्षेत्र इच देश दा प्रतिष्ठित पुरस्कार अर्जुन अवार्ड निं थ्होई पाने दा उनेंगी दुख ऐ। एह्दी बजाह् एह् ऐ जे पुरस्कार दी योग्यता पूरी करने परैंत बी उनेंगी इस काबिल निं समझेआ गेआ। |
लंकापति रावण दा पुतला बनाने च इस ब’रे मता खर्च आवा रदा ऐ की जे पुतला निर्माण च उपयोग च औने आह्ली सामग्रियें दियां कीमतां पिछले ब’रे दी तुलना च केईं गुणा बधी गेइयां न। सामग्रियें दी कीमतां बधने कन्नै पुतलें दे मुल्ल बी बधी गे न। |
एह्दे शा पैह्ले दक्षिण अफ्रीका पास्सेआ कप्तान ग्रीम स्मिथ ने 35 गेंदें इच चार चौकें दी मदद कन्नै 33 रन बनाए उत्थै गै कैलिस ने 23 गेंदें इच इक चौके ते दौ छक्कें दी मदद कन्नै 29 रन बनाए उत्थै ए.बी. डिविलयर्स अट्ठ गेंदें इच 15 रन बनाइयै आउट होई गे। |
आदि माह्नू बी भुक्ख दी शिद्दत गी मसूस करी सकदा हा ते अज्जै दी साइंसी दौड़ बी शायद इस्सै मकसद गी लेइयै चन्नै तोड़ी जाई पुज्जी तां जे हर इक दा ढिड्ड भरोई सकै। मश्हूर खुआन ऐ “भुक्खै ढिड्ड सौ हुज्जतां” पक्क माह्नू च सौंदर्य-बोध दा एह्सास होने दे कन्ने-कन्ने तैह्जीबी शाएस्तगी बी उब्भरी आई। सौंदर्य बोध दा मजेदार एह्सास एदी रग-रग च अपना असर जमाई गेआ। साफ ऐ पैह्ला मकसद पेट ऐ, तां गै माहनू ने इस जरूरत गी तरजीह् दिंदे होई सुआदली चीजें गी तुप्पी टकाया। |
दिवाकर : (घबराए दे) अज्ज मेरी तबीयत बड़ी डल्ल ऐ। सवेरे दा बस हूनै उट्ठेयां। |
आदमियें दा ए इक-रुपी ठोस कट्ठ बड़े जोशा ते खुशी कन्ने, संयूक्त शक्ति दा रूप धारे दे, सड़का उप्पर बगदा जंदा ते अपने लेई दए लोकें दे मन च मित्रता दा भाव जगांदा जंदा। मन आखदा जे उस ठोय कट्ठा च शामल होई जां, अपना-आप डोबी छोड़ां—भलेआं उस चाली जिय़ां कोई जना दरया च डुब्बी जंदा ऐ, जो फी कुसै जंगला अंदर उठी जंदा ऐ। ए सबन्ही लोग कुसै कोला नेईं सा जिसी जित्तेआ नेईं सा जाई सकदा, जां फी नेहा जिसी ओ पाना च्हान, पर प्राप्त नेईं करी सकन। ते सबनें कोला बड्डी गल्ल ए ही जे ओ नेक-दिल ते सच्चे-सुच्चे से। |
सोमां नै किश जबाब नेईं दित्ता। ब्हारी उसने भेठा रक्खी उड़ी ते, होर कम्म लग्गी पेई। गदाबरी उत्थें गै बिन्ने उप्पर बैठी दी लड़ाई आस्तै तैयार ही। अग्गें रोज गदाबरी रुट्टी पकांदी ही। इस करियै घरोई हारी सोमां ने कोल जाइयै सस्सू गी पुच्छेया-“मां, जी रुट्टी नेईं लग्गना अज्ज।” |
मते साहित्यकारें दे सझाऽ मूजब अस कारकें-बारें गी इक्कै विधा दे दौं भेद मिथै करने आं, ते एदे गित्तै लोक-गाथा नां गी बरतै करने आं। पर एदा मतलब ए नेईं होई जन्दा ज एदी मान्यता गित्तै हून असें अपनी लोक-परम्परा च बिल्कुल गै झांकने दी लोड़ नेईं रेही। अपने असल आधार पर खड़ोने गित्तै, हर तत्थ, हर बेल्लै, हर नमीं खोज दा स्वागत करदा ऐ। |
(दोए जने जाड़ा बक्खी जंदे न ते इक बूह्टे दे सज्जै-खब्बै खड़ोइयै उसी कप्पने दा अभिनय करन लगदे न। बूह्टा कपोइयै दहाड़ करदा ख’ल्ल पौंदा ऐ। इयां गै दूआ, फ्ही त्रिया बूह्टा कपोइयै डिग्गने पर लोक खुशी प्रगट करदे न। ईसो इक बूह्टे दे कपोए दे सिरे पर रस्सा ब’न्नने दा अभिनय करदा ऐ ते फ्ही दोए जने ओह्दे कन्नै उस बूह्टे गी घसीटन लगी पौंदे न। खुशी च आइयै ईसो इक गीतै दी भाख लांदा ऐ:- |
“सामें दै चक्क जाड़ दस्सेआ, लैं तू जिमीं बनाई। |
अमल : उन्नें आखेआ हा, जे ओ कुड़ी कन्नें, च मोतियें दे झुमके पाइयै ते शैल गूढ़ी लाल पशाकड़ी लाइयै मेरी लाड़ी बनग ते रोज सवेरै ओ आपू काली गवें गी चोइयै गरम धग्गू आला दुद्द मिगी पलेआ करग, ते सञां, दिया लेइयै, गवें गी गोड़ै च घा-पततर पाइयै मेरे कच्छ बेइयै, मिगी परियें दियां कत्थां सुना करग। |
ते दुपटटे गी परेडे उठे दे दौं हत्थें च पकड़ियै राणो इक बक्खी गी मुड़ी-नारी दा त्रेरा रुप मंगले सामने हा- जिसदा कनके दी रुटटी खाने वाला कोई बी मरद अजै तीड़ी नरादर नेईं करी सकेआ-ते उदे बश्कार इक पतला सारा परदा-ते फी इस केड़े हुस्नै इक आकड़ मारी-बरे दे बुंजा हफ्ते, हफ्ते दे सत दिन, ते दिने अटठें पैहरें, घड़िएं से पलें च इक पल ऐसा जरुर औंदा ऐ जदूं चन्न टोआकी मारियै सूरजै गी सिरै थमा पैरे तोड़ी डसी लैंदा ऐ। |
हिन्दी उपन्यासकार प्रेमचन्द दे उपन्यास ‘गोदान’ दा बी डोगरी अनुवाद 1969 ब’रे च गै होआ ते इसदे अनुवादक भगवत प्रसाद साठे होर न। |
भोपाल, 11 जून (वार्ता)। मध्य प्रदेश दे आदिवासी अंचलें दे पारंपरिक हफ्ते आह्ले हाट बजारे दी रौनक दे सामने शैह्रै दे रोशनी कन्नै जगमगांदे भव्य शापिंग माल दी शोभा बी फिक्की पेई जंदी ऐ। खुल्ले गाशै दे शामियाने खल्ल लग्गने आह्लें इनें हाट बजारें दी वातानुकूलित शापिंग माल कन्नै मकाबला कीता जा तां निश्िचत रूप कन्नै जेह्ड़े आपूं बनाए गेदे खूबसूरती ते उल्लास इनें बजारें इच दिक्खने गी थ्होंदा ऐ ओह् शापिंग माल इच शायद गै नजरी आवै। |
एह् लोक डॉ. गुप्ता हन्दे मित्तरें—बचित्तर सिंह, पं.गोपाल दास, फजलदीन ते चग्घर सिंह जसरोटिया होरें गी बी डॉ. गुप्ता हुंदे आह्ला लेखा गै सलाम दुआ करदे हे। बुड्ढियां-नंढियां जनानियां बी नझक्कियां होइयै डॉ. गुप्ता हुन्दे कशा टीका लुआने लेई हट्टी अन्दर जाई बड़दियां ते टंगोचे दे पर्दे पिच्छै होइयै टीका लुआइयै छुत्त कीती दियां बाह्र आई जंदियां। कुसा समझदारा ने हत्था च डिसपोजेबल सरिंज फगड़ी दी होंदी ते कोई-कोई या क्या चिर अपनी बारी गी बलगदी रौह्दी ही। क्या मजाल जे इंदे चा कोई बी दूई हट्दी अ’ल्ल दिक्खै की जे डॉ. गुप्ता होर टीका लाने दे हुनर च माहिर हे। नां कदें कुसा गी सूई लग्गने दी पीड़ होंदी ही ते ना गै कदें टीके आह्ले थाह्रा पर गमट्होलू बनदा हा। |
फोन करने आह्ले एह् माह्नू अपने आप गी बाह्री राज्य राजस्थान, गुजरात ते पंजाब दा दस्सदे न ते गलाया जंदा ऐ जे अस तुसेंगी जेह्ड़ा पता दस्सन जा रदे आं तुस उस थाह्र उप्पर आइयै सुन्ने दा सैंपल लेई जाई सकदे ओ ते सैंपल चैक करोआने दे परैंत तुसेगीं होर बी सुन्ना सस्ते मुल्लें उप्पर उपलब्ध करोआया जाग। |
कुसा समझदारा ने हत्था च डिसपोज़बल स्रिंज फगड़ी दी होंदी ते कोई जनी क्या-क्या चिर सूई उब्बलने तगर बैठी दी अपनी बारी गी बलगदी रौंह्दी ही। क्या मजाल जे इंदे चा कोई बी कुसा दूई हट्टी अ’ल्ल दिक्खै की जे डॉ. गुप्ता होर टीका लाने दे हुनर च माहिर हे। नां कदें कुसै गी सूई लग्गने दी पीड़ होंदी ही ते नां गै कदें टीके आह्ले थाह्रा पर गमट्होलू बनदा हा। |
नीच, नराधम ए के कीता ? |
मरद :बचाओ !भूत ! !भूत ! ! ! |
चंद्र प्रकाश : (हस्सियै) हुन ते पर्यावरण पर बी काफी जोर लग्गै करदा ऐ। |
(स्टेज थमां उतरन लगदी ऐ) |
उस दिन श्री गोगाराम जोगी कुतै बांड़ै गेदे हे ते गिरधारीलाल जोगी अपनी नौकरी पर शैह्र गेदे हे। |
उनें गलाया जे पाकिस्तान ते भारत गी मुंबई हमले दे बाद रूकी पेई दी समग्र वार्ता प्रक्रिया फ्ही शुरू करनी चाहिदा। पाकिस्तान इसदे पक्ख इच ऐ। भारत गी एह् समझना चाहिदा जे पाकिस्तान बी आतंकवाद दी मार ढह्ल्ला करदा ऐ। |
अ— मौलाना अब्दुल मल्तीन नदवी ने आखेआ ऐ “सब किश इयां गै ऐ।” |
राजकुमरी नै बी इस घटना दी सच्चाई दी गवाही दित्ती। शमशान च जाइयै राजा नै सूली पर टंगोए दे त्रौं नक्कटे चोरें गी ते देवी दे मंदरै च कट्टें दे गले आले संन्यासी गी बी दिक्खेया। राजा गी विदूषक दी दस्सी दी घटना दा इक-इक अक्खर सच परतीत होआ। राजा नै अपनी पुत्री दे प्राण बचाने आले विदूषक कन्ने गै राजकुमारी दा ब्याह करी दित्ता। राजा दा जोआई बनियै विदूषक राज-मेहलै च गै रोहन लगा। इक म्हीना बीतने पर अपना प्रण स्मरण करियै ओ देवी कात्यायनी दे मंदर गेया। मंदर दे अदर इक दिब्ब कन्या गो बैठी दी दिक्खियै उसी बड़ा चरज लग्गा। कन्या बोली-अऊ भद्रा नां दी विद्याधर पुत्री आं। म्हीने दे बाद इत्थें ओंने लेई तुंदे कोला में ए वचन लेया हा। ओ आकाशवाणी मेरै कारण गै होई ही। तूं मेरे कन्ने ब्याह करी लै। में इस लैई तुसेंगी बलगै करदी ही। उदे आखने पर विदुषक नै गंधर्वरीति कन्ने विद्याधर कन्या भद्रा गी ब्याही लेया ते ओ उत्थें मंदरै च गै रोहन लगी पेया। |
बिहारी दा नां सुनदे सार आशा दा मुंह गम्भीर होई गेआ। उसी सुज्झै नेईं जे के जवाब देऐ। |
‘तेरी सींदी दा सजरा रोलिआ मिगी बचाई गेआ, नेई तां उस अन्नैबाह् होई दी गोलीबारी च तूं ब्योंहदी गै बिधवा होई जाना हा।’ |
परि. : (मनै च) ए बड़ा हठी ते मूड़ ऐ। परिब्राजकें दे धर्म गी ए के जानै ! महेश्वर ते जोग दे दुए गुरुएं दा गलाना ऐ जे अपने चेले-चाटें गी रस्ता दस्सने आस्तै कीते दे कुसै चमत्कारै च बी कोई दोस जां पाप नेईं होन्दा। तां इसी जोग-विद्या दा बल दस्सने आस्तै इस बेसवा दे इस बेजान शरीरै च प्रवेश करी जन्नां। |
पर जिसलै मश्हूर निर्माता-निर्देशक सोहराब मोदी ने नसीम बानो दे सामने अपनी फिल्म ‘हैमलेट’ इच कम्म करने दा प्रस्ताव रक्खेआ ते ओह् अपने गी रोक्की नि सकी ते अपनी गल्ल मनोआनै लेई जिद करन लगियां। एह्दे उप्पर बी जिसलै उंदी मा निं मन्नी ते उनें भुक्ख हड़ताल करी दित्ती ते उसलै तक्कर जारी रक्खी जिसलै तक्कर उंदी मा ने उनेंगी फिल्में इच कम्म करने दी मंजूरी निं देई दित्ती।हलांके उंदी मा ने इस शर्त उप्पर उनेंगी इस गल्ल दी मंजूरी दित्ती जे ओह् स्कूल दी छुट्टियें दरान गै फिल्में इच अभिनय करङन। |
[बांह् दी ठेह् कराइयै, उस बक्खी शारा करदा ऐ जित बक्खी दा मल्ली परतोआ करदा ऐ] |
दवानू शाह बड़ी दूरा-दूरा तगर मशहूर हा। बड़े रसूखा ते मान आदरै आला हा। इक रोज कुसै कम्मे मूजब सरूईसर जाना पेआ। रस्ते च इक ग्रां सकोना पौंदा हा। सकोने दी बत्तै च इक पंडतै कन्ने दवानू दी जान पछान होई। शाह ने रात कट्टने गितै पंतै छा थां मंगी पंतै राती उसी अपने घर ठैहरने दा सादा दित्ता। पंतै दी ब्रैहलिया चा लंगदे होई शाह ने आड़ियें उप्पर उग्गी दी बेरियें गी ताड़ेआ। बैर पक्कियै सूये धुट्ट होई गेदे हे। नुआड़े जातें च पानी आई गेआ। खड़ोइयै पन्ते गी आक्खन लगा, “पन्त जी ए बैर।” |
संजय : म्हातमा जी, मेरा इक सिद्धा-जनेहा सुआल ऐ। दस्सो हां जेकर जरम लेइयै बी असें तरसी-तरसी मरना ऐ, झुरी-झुरी जीने दी कैद कट्टनी ऐ तां जरम दा अर्थ केह् ऐ भला? |
डैम पार करने परैंत प्हाड़ें कन्नै बनी सड़के दे इक पास्सै पानी गै पानी नजरी औंदा ऐ जिस्सी इस डैम ने रोकी रक्खे दा ऐ। इत्थै नदी दा पानी मती लम्मी चौड़ी हद तक्कर फैले दा होने कारण एह् इक विशाल झील आङर बझोंदा ऐ। |
कवियैं सोच्चेया, बड़ी हद ऐ। एह् टके-टेक दे दरवान बड़े-बड़े बुद्धिमानां जो बि सांएं-दिनैं मुंड्डी या दे। इह्नां तैं कन्नैं हथ लुआणा बड़ा जरूरी ते, जिस तैं एह् बि धोई-धोई पणछाणन कि कोई टक्करेया। |
मां: (क्हाली होइयै) सुधाकर कन्ने थ्वाड़ा के कम्म ऐ ? |
तूं ऐ मेरी जिंद जम्मुआं। |
अधिकारें दा गल्त इस्तमाल |
से. रा. :(बाह्रा दा परता दिंदा ऐ) आवा करनां साब। |
भारत गी झह्ल्लनी पेई फालोआन दी शर्मिदगी |
[इस्सै बेल्लै कनक अन्दर औन्दी ऐ। बुड्डा झट परतोइयै हत्थै आली चीजा कन्ने अपना मुंह छपैली लैन्दा ऐ। कनक इक नजर बुड्डे बक्खी दिखदी ऐ पर ओदी हालत उस पासै ध्यान देने जोग नईं। ओ किश दोले बिजन अन्दरै गी टुरी जन्दी ऐ। बुड्डा त्रेड्डी नजरी कन्ने सीतानाथ पासै दिक्खियै हसदा ऐ। ओठें पर औंगल रक्खियै चुप्प रौहन दा शारा करदा ऐ। ओदे परैन्त हत्थै दी चीज सीतानाथ गी दसदा ऐ फी टल्लें च छपैली लैन्दा ऐ ते बाहर निकली जन्दा ऐ। पल भरै परैन्त कनक औंदी ऐ ! मूंडे पर इक कपड़े दा थैला ऐ. ओदे च किश साढ़ियां-ब्लाउज़ तूड़े दे लबदे न] |
बरखा कुत्थें यरा तूं परसीने कन्ने भरोची गेया ऐं। आखियै अक्खड़ै ने खुश्क गड़ाका मारेया—नेया गड़ाका जड़ा कदें कदें हट्टी आले, गाह्का कन्ने मारदे न, जां कुसै रास-लीला दा-कच्चा रास-धारी मडुए पर मारदा ऐ- निरा फोका ते खोखला। ‘लै तौले उठी जा। बडलै देवते आले काकानी बकरे दा विस्मिल्ला करी देगे।’ |
"सयाना ऐ स्वाह। लोकें गी चाईदा ऐ जे सारे रलियै, उसी कड्डी लान इत्थुआं।" |
मियां नाथै उस्सै भाशा च परवाने दा जवाब लखाया-“सुन मियां करपालु, तुगो सत्त बारी राम-राम आखनां-जसरोटा आकी देश ऐ। इद्धर अक्ख नेई रक्खेआं। नेई तां अपनी आन उप्पर जसरोटिये मरी जांङन।” |
राम: लछमन! तपस्या रूपी युद्धै अन्दर कबचै दा कम देने आले। समय रूपी हाथी गी साधनै आस्तै अंकस इन्द्रियें रुप घोड़े गी काबू करने आस्तै लगाम रुप इनें बल्कलें गी तुस बी धारण करो। |
"ए ते ममूली गल्ल ऐ, मेरे पैर ते घस्सी नेईं जाने।" |
बाजां : “सियावर रामचन्द्र की जय, |
रूप राही : ठेके पर । होर कुत्थें ? |
साह्बजादा हसन शाह् साह्ब दा जनम 1913 जां 1914 ई. च जम्मू दे जुलाह् कै म्हल्लै होआ। शुरू दी पढ़ाई जम्मू च गै कीती। जम्मू शैह्र उसलै (बटवारे कोला पैह्लै) हिन्दू ते मुसरमाने आस्तै विद्या दा इक खास केंदर हा। अलीगढ़ यूनिवर्सिटी चा इतिहास दा ऐम. ए. ते वकालत पास कीती। उनें यूनिवर्सिटी चा मैडल बी जित्ते दा हा। स्व. मौलवी अबदल लतीफ बनागामी (बांडीपुर) नै आखे दा ऐ जे शाह् साह्ब दा खानदान पच्छमीं पंजाब दे जिला जेह्लम कन्ने संबंधत हा। इंदे पिता ते दादे दा नां उत्थूं दे मन्ने-परमन्ने दे पीरें च गिनेआ जंदा हा, इस्सै करी पंजाबी रसम दे सताबक, उदें अनुजाई अपने नां कन्ने साह्बजादा ते शाह् लकब लिखदे न। शाह् साह्ब दा जनम जम्मू शैह्र च होने दे बावजूद जेह्लम नवासी इनें गी बार-बार उत्थें औने ताई सनेह् भेजदे रेह्। शाह् साह्ब नै मरीदें दी नजर-न्याज़ पर पलने दी बजाए अपनी मेह्नत दी कमाई गी श्रेश्ट समझेआ ते अपनी लियाकत दै जरियै उच्चकोटी दी सरकारी नौकरी प्राप्त करी लेई। |
“तेरा के वचार ऐ जे जनानी गी नेई पता हुंदा जे आंऊं उसी बे-बकूफ बन करना ?”, अक्ख मारियै ते खांगार फंडदे होई उन्न आक्खेआ, “ओ इस गल्ला गी चंगी चाली जानदी ऐ। ओ ते आपूं च्हांदी ऐ जे उसी उल्लू बनाया जा इस खेड़ा च सब्बै जने झूठ बोलदे न। ए मामला गै नेहा हुंदा ऐ जे हर इक गी शर्म बझोंदा ऐ। सच्ची गल्ल ते ए ऐ जे कोई कुसै कन्ने हिरख-प्रेम नेईं करदा, सब्बै मौज-मेला मनाने आस्तै ए किश करदे न। ते ए बड़ी गै शर्मा आली गल्ल ऐ। हुन किश चिरा दी गै गल्ल ऐ, तुम्मी जोआन होई जाना ऐ ते फी सब्बै किश तूं अपने-आप सिक्खी जागा। एदे लेई रात्तीं दा न्हेरा जरूरी ऐ ते जेकर दिन होऐ तां बी कुसै न्हेरी चूका दी लोड़ पौंदी ऐ। इस्सै गल्ला करी प्रभू ने आदम ते ‘हौआ’ गी सुरगा दा बाह्र कड्डी लाया ते इस्सै करी दुनिया च सब्बे जने दुखी न।” |
ओ अजें बोल्ला गै करदी ही जे निक्कू ने घड़ी दिखदे होई आक्खेआ--"ओ भलियें लोके, के बडलै-बडलै रामकथा लाई दित्ती आ। अजें ते अट्ठ गै बज्जे न। मेरे दफ्तरा दा टैम ते दस्स बजे ऐ। अजें बथेरा टैम ऐ। ऐह्में जानी अपना सिर खपाऽ करनी ऐं। के फैदा इसदा।" |
साबका सरपंच केईं बारी अपने हक्कें गी पाने लेई सरकार दे अग्गे गुहार बी लांदे रेह् ब राज्य सरकार ने इनेंगी ना ते हक्क दित्ते, ना तनखाह् ते ना गै कुसै चाल्ली दे फंड जारी कीते। |
इस चोटी उप्पर 8 अक्तूबर 2004 इच फ्ही चढ़ाई कीती गेई। ब इस बारी बी इसदी पवित्रता दे सम्मान इच पर्वतारोही दल ने खीरी किश मीटर पैह्ले चढ़ाई समाप्त करी दित्ती। इस पर्वतारोही दल इच टिम वुडवर्ड, जैक पियर्स, एंडी पर्किंग, इंगलैंड जैसन, मार्टिन वेल्श, डायरमिड हर्न्स, अमांडा जार्ज, स्काटलैंड ते पाल जुकोविच अमरीका शामल हे। |
दूआ :(हस्सियै) जेकर बनाना ऐ तां ओ तां सब किश पैह्ले थमां बने दा ऐ। सब्बै किश। |